Document ID: 32005R1353

UREDBA KOMISIJE (ES) št. 1353/2005
z dne 17. avgusta 2005
o popravku Uredbe (ES) št. 664/2005 o določitvi izvoznih nadomestil za proizvode, predelane iz žita in riža
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 13(3) Uredbe,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (2) in zlasti člena 14(3) Uredbe,
ob upoštevanju naslednjega:
(1)
Sporazum med Evropsko skupnostjo in Švicarsko konfederacijo o spremembi Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode (v nadaljevanju „Sporazum“), je bil odobren s Sklepom Sveta 2005/45/ES (3).
(2)
Člen 4(3) Protokola št. 2 k Sporazumu določa, da za sladkor (oznake 1701, 1702 in 1703 harmoniziranega sistema), ki se uporablja za proizvodnjo proizvodov iz tabel I in II navedenega protokola, pogodbenice ne smejo odobriti izvoznih nadomestil, povračil, delne ali celotne opustitve ali neplačila carin ali dajatev z istim učinkom.
(3)
Proizvodi iz Priloge k Uredbi Komisije (ES) št. 664/2005 (4) z oznakami KN 1702305190, 1702305990, 1702309190, 1702309990, 1702409090, 1702905091, 1702905099, 1702907590 in 1702907990 niso v omenjenih tabelah I in II. Za te proizvode torej ne velja člen 4(3) Protokola št. 2 k Sporazumu. Za izvoz teh proizvodov v Švico se torej lahko dodeli izvozno nadomestilo.
(4)
Za te proizvode je zato treba popraviti oznako namembne države, določeno v Prilogi k Uredbi (ES) št. 664/2005, in vključiti Švico, z veljavnostjo od 29. aprila 2005, datuma začetka veljave navedene uredbe.
(5)
Upravljalni odbor za žita ni podal svojega mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Priloga k Uredbi (ES) št. 664/2005 se nadomesti z besedilom Priloge k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 29. aprila 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. avgusta 2005

Labels: 3
17